ИВЛКК и ВЛКК
 Медианата на справедливата стойност на обремененото с тежести получено обезпечение, в т.ч. по всякакви сделки по взимане на ценни книжа в заем, или на емитираните собствени дългови ценни книжа, държани/задържани от институцията, които условно могат да бъдат приети за ИВЛКК и ВЛКК. За целите на настоящия регламент условно допустимите обременени с тежести ИВЛКК и условно допустимите обременени с тежести ВЛКК са отделните получени обезпечения или емитираните собствени дългови ценни книжа, държани/задържани от институцията, изброени в членове 10, 11, 12, 13, 15 и 16 от Делегиран регламент (ЕС) 2015/61 на Комисията и които са щели да удовлетворят общите и оперативните изисквания, посочени в членове 7 и 8 от Делегиран регламент (ЕС) 2015/61 на Комисията, ако не е бил статусът им на обременени с тежести активи съгласно приложение XVII към Регламент за изпълнение (ЕС) No 680/2014 на Комисията. Условно допустимите обременени с тежести ИВКЛА и условно допустимите обременени с тежести ВКЛА трябва да удовлетворяват и специфичните за класа експозиции изисквания в членове 10—16 и 35—37 от Делегиран регламент (ЕС) 2015/61 на Комисията. Справедливата стойност на условно допустимите обременени с тежести ИВКЛА и условно допустимите обременени с тежести ВКЛА е справедливата стойност преди прилагането на процентните намаления по членове 10—16 от Делегиран регламент (ЕС) 2015/61 на Комисията.
 За всяко отделно обезпечение оповестената справедлива стойност е медианата на отделните справедливи стойности, наблюдавани в края на всеки период на оповестяване, взет за изчисляването на медианата.
 040
 Справедлива стойност на получени обезпечения или емитирани собствени дългови ценни книжа, които могат да бъдат обременени с тежести
 Медианата на справедливата стойност на получените от институцията обезпечения, включително по каквато и да било сделка по вземане на заем на ценни книжа, които са свободни от тежести, но могат да бъдат обременени с тежести, тъй като на институцията е позволено да продава или залага повторно обезпечението, стига собственикът на обезпечението да не е изпаднал в неизпълнение. Тук също така се включва справедливата стойност на емитираните собствени дългови ценни книжа, различни от собствени обезпечени облигации или секюритизиращи позиции, които са свободни от тежести, но могат да бъдат обременени с тежести. За всяко отделно обезпечение оповестената справедлива стойност е медианата на отделните справедливи стойности, наблюдавани в края на всеки период на оповестяване, взет за изчисляването на медианата.
 060
 в т.ч.: ИВЛКК и ВЛКК
 Медианата на справедливата стойност на свободните от тежести получени обезпечения или емитирани собствени дългови ценни книжа, държани/задържани от институцията, различни от собствени покрити облигации или секюритизиращи позиции, които могат да бъдат обременени с тежести и приети за ИВКЛА и ВКЛА, изброени в членове 10, 11, 12, 13, 15 и 16 от Делегиран регламент (ЕС) 2015/61 на Комисията, и които удовлетворяват общите и оперативните изисквания, посочени в членове 7 и 8 от Делегиран регламент (ЕС) 2015/61 на Комисията, както и специфичните за класа експозиции изисквания по членове 10—16 и 35—37 от Делегиран регламент (ЕС) 2015/61 на Комисията. Справедливата стойност на ИВКЛА и ВКЛА е справедливата стойност преди прилагането на процентните намаления по членове 10—16 от Делегиран регламент (ЕС) 2015/61 на Комисията.
 Образец EU AE3 — Източници на